SABUY จับมือ “เอไอ ไทยแลนด์” เปิดตัวตู้น้ำดื่มคาแรคเตอร์ “Esther Bunny”
SABUY ส่ง "เวนดิ้งพลัส" จับมือ “เอไอ ไทยแลนด์” เปิดตัวตู้น้ำดื่มคาแรคเตอร์ “Esther Bunny” 
SABUY ส่ง "เวนดิ้งพลัส" จับมือ “เอไอ ไทยแลนด์” เปิดตัวตู้น้ำดื่มคาแรคเตอร์ “Esther Bunny” 
24 มี.ค. 2565

บริษัท เวนดิ้ง พลัส จำกัด ผู้ผลิตและผู้จำหน่าย “เวนดิ้งพลัส” ตู้กดน้ำอัตโนมัติ ในเครือกลุ่ม บริษัท สบาย เทคโนโลยี จำกัด (มหาชน) หรือ SABUY จับมือกับ บริษัท แอนนิเมชั่น อินเตอร์เนชั่นแนล (ประเทศไทย) หรือ เอไอ ไทยแลนด์ ผู้พัฒนาตลาดและเป็นตัวแทนลิขสิทธิ์สินค้าในประเทศไทยและภูมิภาคเอเชียตะวันออกเฉียงใต้ ชวนทุกท่านคลายร้อนด้วยน้ำดื่มคาแรคเตอร์กระต่ายสีชมพู Esther Bunny (เอสเธอร์ บันนี)  สร้างสรรค์โดย เอสเธอร์ คิม (Esther Kim) ศิลปินสาวเจ้าของผลงานชาวเกาหลี – อเมริกันในงาน Siam Center x Esther Bunny Summer Party
โดยจะได้พบกับตู้น้ำดื่มเวนดิ้งพลัสที่เป็นทั้งมุมถ่ายภาพสุดชิคและตู้จำหน่ายน้ำดื่มลาย Esther Bunny สุดคิ้วท์น่าสะสม ขนาด 330ml. ในราคาขวดละ 12 บาท พร้อมพบกิจกรรมสุดพิเศษ เมื่อซื้อน้ำดื่ม Esther Bunny ผ่านตู้เวนดิ้งพลัส ในงานแล้วพบสติ๊กเกอร์ Esther Bunny ตามแบบที่กำหนด ลุ้นรับ พวงกุญแจ Esther Bunny Angel จากประเทศเกาหลี มูลค่า 350 บาท ได้ทันที (จำนวนจำกัด)